Diari Oficial de la Generalitat Valenciana


Sumari del DOGV 3773, del 16-06-2000 (2000/4792)

ACORD de 30 de maig de 2000, del Govern Valencià, pel qual s'autoritza determinada transferència de crèdit del capítol VI al VII en el programa 513.20, Infraestructura del Transport, per import de 0.423.238.318 de pessetes (expedient número 08.006/2000/056).
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3773

Data del DOGV
:   16-06-2000

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/4792


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 30 de maig de 2000, del Govern Valencià, pel qual s'autoritza determinada transferència de crèdit del capítol VI al VII en el programa 513.20, Infraestructura del Transport, per import de 3.671.432.437 de pessetes (expedient número 08.006/2000/056). [2000/Q4792]
  
El Govern Valencià, en la reunió del dia 30 de maig de 2000, adoptà l'acord següent:
  
Amb data 13 de desembre de 1999 es va firmar un contracte programa entre l'administració general de l'estat, la Generalitat Valenciana i l'entitat Ferrocarrils de la Generalitat Valenciana (FGV), amb vigència per al període 1999-2001, ratificat pel Govern Valencià en data 25 de gener de 2000, en el qual s'estableixen les condicions en què ambdues administracions proporcionaran finançament al transport regular de viatgers.
  
Segons el que estipulen les clàusules tercera, que estableix el pla d'actuació, i setena, en la qual es concreten les aportacions d'ambdues administracions, tant per a les pèrdues operatives com per a les inversions de manteniment i ampliació, l'import conjunt que s'ha d'aportar en l'any 2000 ascendeix a 3.442.415.669 de pessetes. Així mateix, es disposa que l'entitat Ferrocarrils de la Generalitat Valenciana no acudirà al recurs de l'endeutament per al finançament de les inversions previstes.
  
Atés que el pressupost inicial de la Generalitat Valenciana ja inclou en l'estat d'ingressos l'aportació de l'administració de l'estat, i que en el pressupost de despeses sols hi ha previstos 441.091.509 de pessetes per a finançar les inversions en infraestructures de FGV, la Conselleria d'Obres Publiques, Urbanisme i Transports, a fi de donar compliment al contracte programa, ha proposat transferir disponibilitats, produïdes després d'uns ajustaments en la programació d'inversions, en el capítol VI del programa 513.20, Infraestructura del Transport, al capítol VII d'aquest, per a dotar suficientment la línia 6, «Infraestructures de FGV».
  
En conseqüència i d'acord amb els articles 18 i 19 de la Llei 10/1999, de 30 de desembre, de Pressupostos de la Generalitat Valenciana per a l'exercici 2000, a proposta del conseller d'Economia, Hisenda i Ocupació, el Govern Valencià,
  
ACORDA
  
1. Autoritzar la minoració de crèdit en l'aplicació pressupostària 25.68.090.82.4, per import de 6.835.028.482 de pessetes.
  
2. Autoritzar l'augment de crèdit en l'aplicació pressupostària 45.70.127.46.4, per import de 7.167.574.671 de pessetes.
  
3. Autoritzar la modificació en l'annex de transferències de capital del programa 513.20, Infraestructura del Transport, en la línia de subvenció 6, que queda així:
  
València, 30 de maig de 2000
  
El conseller secretari del Govern Valencià,
  
JOSÉ JOAQUÍN RIPOLL SERRANO